राजधानी दिल्ली में आए दिन वाहन चालक यातायात नियमों की धज्जियां उड़ाते नज़र आ रहे हैं| हाल ही में दिल्ली से कई ऐसे मामले सामने आ रहे है, जिनमें चालान से बचने के लिए वाहन चालक यातायात पुलिसकर्मियों को कुचलने की कोशिश कर रहे हैं| दिल्ली के नारायणा इलाके से मंगलवार को एक ऐसी ही घटना सामने आई है, जिसमें एक युवक ने नियम तोड़ने के बाद चालान से बचने की कोशिश में यातायात पुलिस को टक्कर मार दी|